เจ เอส แอล โกลบอล มีเดีย

**บริษัท เจ เอส แอล โกลบอล มีเดีย จำกัด** ()  เป็นบริษัทผู้ผลิตรายการโทรทัศน์ในประเทศไทย เดิมชื่อว่า **บริษัท เจ เอส แอล จำกัด** ปัจจุบัน มีนายกฤษฏิ์ ชูพินิจ เป็นรักษาการประธานเจ้าหน้าที่บริหาร สำนักงานอยู่ที่ซอยลาดพร้าว 107 ถนนลาดพร้าว แขวงคลองจั่น  เขตบางกะปิ กรุงเทพมหานคร

## ประวัติ
**เจ เอส แอล** ก่อตั้งเมื่อปลายปี พ.ศ. 2522 ด้วยเงินทุนจดทะเบียนแรกเริ่ม 1 แสนบาท โดยมีผู้ร่วมก่อตั้งคือ ลาวัลย์ ชูพินิจ (กันชาติ), จำนรรค์ ศิริตัน และสมพล สังขะเวส (เสียชีวิตแล้ว) นักแปลนิยายชื่อดัง ซึ่งชื่อของบริษัทมาจากชื่อของผู้ก่อตั้งนั่นเอง โดยมีวัตถุประสงค์เพื่อประกอบกิจการถ่ายทำภาพยนตร์ และจัดรายการทางวิทยุโทรทัศน์ รวมทั้งการโฆษณาประชาสัมพันธ์ จนกระทั่งสมพลขอลาออกจึงได้มีการเปลี่ยนกรรมการผู้จัดการและหุ้นส่วนคนสำคัญเป็น เสรี ชยามฤต และสมพงษ์ วรรณภิญโญ ตามลำดับ ภายหลังสมพงษ์และบุคลากรจำนวนหนึ่งได้ขอแยกตัวโดยนำค่ายเพลงคีตา เรคคอร์ดสออกไปบริหารเอง เจ เอส แอล จึงได้ปริพันธ์ หนุนภักดี เป็นรองประธานกรรมการ ปัจจุบันเปลี่ยนชื่อบริษัทเป็น บริษัท เจ เอส แอล โกลบอล มีเดีย จำกัด เพื่อให้เข้ากับความก้าวหน้าของเทคโนโลยีด้านการสื่อสารไร้พรมแดน ซึ่งส่งผลต่อพฤติกรรมของผู้บริโภค โดยมีรติวัลคุ์ ธนาธรรมโรจน์ เป็นประธานเจ้าหน้าที่บริหาร และมีบริษัทในเครือ อาทิ AI (Thailand) ที่เป็นผู้ดูแลลิขสิทธิ์คาแรคเตอร์การ์ตูนดังๆ ในการนำไปผลิตเป็นสินค้า รวมทั้งยังมีบริการให้เช่า กล้อง ห้องตัดต่อ ห้องลงเสียงและสตูดิโอ

บริษัทเริ่มทำการผลิตรายการโทรทัศน์ประเภทเกมโชว์ ออกอากาศทางสถานีวิทยุโทรทัศน์กองทัพบกช่อง 5 ต่อมาได้ขยายการผลิตรายการในหลากหลายรูปแบบ และหลายสถานี เช่น ช่อง 5 ช่อง 7 ช่อง 3 ช่อง 9 ไอทีวี ช่องวัน 31 ไทยรัฐทีวี และอื่น ๆ เป็นจำนวนกว่า 100 รายการ เพื่อนำเสนอออกอากาศ เช่น เกมโชว์ ควิซโชว์ เรียลลิตี้โชว์ การประกวด วาไรตี้โชว์ ทอล์คโชว์ รายการตลก ละครเวที ละครซิทคอม ละครเรื่องยาว ละครสั้น สารคดีโทรทัศน์  และรายการวันหยุดนักขัตฤกษ์ ซึ่งได้รับการตอบรับเป็นอย่างดีจากผู้ชมทุกเพศ ทุกวัย และยังได้รับรางวัลจากหลายสถาบัน  

ปัจจุบันมีรายการโทรทัศน์ประเภททอล์คโชว์และวาไรตี้โชว์ออกอากาศทางเอ็มคอตเอชดีและพีพีทีวี โดยบางรายการจะมีผู้ผลิตรายการรายอื่นร่วมผลิตด้วย

นอกจากนี้ ยังเปิดสถานีโทรทัศน์ดาวเทียม **[[เจ เอส แอล แชนแนล]]** โดยนำเสนอรายการต่างๆ ของบริษัทตั้งแต่ยุคเริ่มต้น ทั้งที่เคยออกอากาศแล้วแต่ยังคงความร่วมสมัย และเทปรายการที่ไม่เคยออกอากาศทางโทรทัศน์ เนื่องจากไม่ผ่านการเซ็นเซอร์ รวมทั้งรายการใหม่ของผู้จัดรายต่าง ๆ ที่นำเสนอผลงานแต่ไม่ได้รับโอกาสจากที่อื่นอีกด้วย แต่ได้ยุติการแพร่ภาพลงตั้งแต่วันที่ 31 ธันวาคม พ.ศ. 2554 โดยยังไม่มีกำหนดการกลับมาแพร่ภาพแต่อย่างใด

ที่ทำการของบริษัท เริ่มแรกใช้บ้านพักบริเวณสนามเป้า ถนนพหลโยธิน แล้วจึงย้ายมาที่ซอยอินทามระ 6 ถนนสุทธิสารวินิจฉัย และหมู่บ้านราชาวิลล่า ซอยลาดพร้าว 67 ตามลำดับ และตั้งแต่ปี พ.ศ. 2528 จนถึงปัจจุบัน บริษัทมีสำนักงานและสตูดิโอของตนเอง ตั้งอยู่ที่ 154 ซอยลาดพร้าว 107 ถนนลาดพร้าว แขวงคลองจั่น เขตบางกะปิ กรุงเทพมหานคร 

วันศุกร์ที่ 1 กรกฎาคม พ.ศ. 2565 บริษัทได้ประกาศปิดกิจการการดำเนินงานบางส่วนที่ขาดทุนเพื่อปรับโครงสร้างองค์กร

โดยปัจจุบัน บริษัท เจ เอส แอล โกลบอล มีเดีย จำกัด ดำเนินกิจการผลิตรายการโทรทัศน์ เช่น รายการ *[[เจาะใจ]] The Inspiration* รวมถึงผลิตเนื้อหาออนไลน์ และการจัดอีเวนต์ เช่น พิธีเปิดและปิดเอเชียนเกมส์ 1998 (พ.ศ. 2541), ปราการเวลา (พ.ศ.2567), พิธีเปิดซุ้มประตูวชิรสถิตและวชิรธำรง 72 พรรษา (พ.ศ. 2568), ปูทาง...สู่การตื่นรู้ ธรรมนาวา “วัง” (พ.ศ. 2568) และ การแสดงแสงสีเสียงในประเพณีตักบาตรเทโวที่จังหวัดอุทัยธานี (พ.ศ. 2568) เป็นต้น

## ผลงาน
### รายการโทรทัศน์
**เจ เอส แอล โกลบอล มีเดีย** ผลิตรายการต่างๆ ทั้งเกมโชว์ ควิซโชว์ เกมโชว์สำหรับเด็ก ทอล์คโชว์ วาไรตี้โชว์ วาไรตี้คอเมดี้โชว์ เรียลลิตี้โชว์ การประกวด ละครเวที สารคดี และรายการวันหยุดนักขัตฤกษ์ เป็นจำนวนกว่า 100 รายการ เพื่อนำเสนอออกอากาศทาง สถานีวิทยุโทรทัศน์กองทัพบก, สถานีโทรทัศน์ช่อง 7 เอชดี, สถานีโทรทัศน์ไทยทีวีสีช่อง 3, สถานีโทรทัศน์ช่อง 9 เอ็มคอตเอชดี, สถานีโทรทัศน์ไอทีวี, สถานีโทรทัศน์ไทยพีบีเอส, สถานีโทรทัศน์เอแอลทีวี, สถานีโทรทัศน์ช่องวัน 31, สถานีโทรทัศน์สปริงนิวส์, สถานีโทรทัศน์นาว 26, สถานีโทรทัศน์ไทยรัฐทีวี ,สถานีโทรทัศน์พีพีทีวี และ สถานีโทรทัศน์อมรินทร์ทีวี

#### เกมโชว์/ควิซโชว์
* นัดบอด (2522) ช่อง 5
* เดาใจไขปัญหา (2523) ช่อง 5 
* ล้มเค้า (2523 - 2524) ช่อง 5
* พลิกล็อก (2525 - 2532 , 2539 - 2541) ช่อง 5
* ลาภติดเลข (2525 - 2527) ช่อง 5
* ชิงหลัก (2527 - 2528) ช่อง 5
* ตะลุย (2531 - 2532) ช่อง 5
* เอ็กซเรย์ (2532 - 2533) ช่อง 5
* เกมจุดเดือด (2532 - 2536) ช่อง 5
* เฉียบ (2533 - 2534) ช่อง 5
* สืบสะเด็ด (2538 - 2543) ช่อง 5 และช่อง 9 อสมท.
* เกม ฟอร์ โกลด์ (2540) ช่อง 5
* เกมวัดใจ (2540 - 2541) ช่อง 5
* เกมล่ามหาสมบัติ (2541 - 2542) ช่อง 5
** เกมล่ามหาสนุก (2542 - 2543) ช่อง 5
** เกมล่า 2000 (2543-2544) ช่อง 5
** เกมล่าทะลุมิติ (2544 - 2545) ช่อง 5
** เกมล่าทวิน (2545) ช่อง 5
* ถูกใจใช่เลย (2542 - 2543) ช่อง 7
* เกมข้ามรุ่น (2543 - 2544) ช่อง 5
* แข่งร้อยได้ล้าน (2543 - 2549) ช่อง 7
* ถอดรหัสใจ (2544 - 2545) ช่อง 7
* มันนี่ แอ็คชั่น (2544) ช่อง ITV
* เกมลับสมอง (2545) ช่อง 9 (โมเดิร์นไนน์ทีวี)
* รักมาราธอน (2546 - 2547) ช่อง 5
* ยุทธจักรนักจำ (2546) ช่อง 9 (โมเดิร์นไนน์ทีวี)
* ทายได้ให้เลย (2546 - 2547) ช่อง 5 (เกมโชว์ลิขสิทธิ์ของ FremantleMedia)
* ปริศนา (2547 - 2548) ช่อง 9 (โมเดิร์นไนน์ทีวี) (ผลิตร่วมกับ ไอดีวัน)
* 50:50 (2548) ช่อง 5 
* กล้าแลก (2549 - 2550) ช่อง 5 (ผลิตร่วมกับ ไอดีวัน)
* จับเวลาแจก (2549 - 2551) ช่อง 7
* The Symptom เกมหมอ ยอดนักสืบ (2554) ช่อง 9 (โมเดิร์นไนน์ทีวี) (ผลิตร่วมกับ กรุ๊ปเอ็ม อีเอสพี และโรงพยาบาลพญาไท)
* เกมกำแพงซ่า (2554 - 2555) ช่อง 7 (ผลิตร่วมกับ สแนปเปอร์ และกรุ๊ปเอ็ม อีเอสพี) (เกมโชว์ลิขสิทธิ์ของ FremantleMedia)
* วิชาตัวเบา (2555) ช่อง 9 (โมเดิร์นไนน์ทีวี)
* 10 Minutes Box Thailand (2556) ช่อง 5 (ผลิตร่วมกับ โซลิด เอนเตอร์เทนเม้นท์) (เกมโชว์ลิขสิทธิ์ของ Fuji Television Network)
* รักด่วน Fast Love (2556 - 2557) ช่อง MCOT HD
* The Family Business เปิดความคิด ธุรกิจครอบครัว (2558) ช่อง 5 HD
* บิ๊กเฮง ดาราท้าดวง (2558 - 2559) ช่อง 8
* แสบซ่าท้าโชว์ (2559 - 2560) ช่องทรูโฟร์ยู
* ครอบครัวเงินล้าน (2559 - 2560) ช่อง 7 HD

#### เกมโชว์สำหรับเด็ก
* ท้าให้ทาย Child's Play (2547) ช่อง 9 (โมเดิร์นไนน์ทีวี)
* Junior Bake off Thailand (2557) ช่องนาว 26

#### ทอล์คโชว์/วาไรตี้โชว์
* สุริยาตาหวาน (2528 - 2531) ช่อง 3
* จันทร์กะพริบ (2532 - 2542) ช่อง 7
* ***[[เจาะใจ]]*** (2534 - ปัจจุบัน) ช่อง 5 HD ช่อง ONE 31 และ ช่อง 9 MCOT HD *(ผลิตร่วมกับ [[จูเวไนล์]] ตั้งแต่เดือนตุลาคม พ.ศ. 2567)*
* ครบเครื่องเรื่องผู้หญิง (2534 - 2547) ช่อง 7
* วัยเด็ด (2535 - 2536) ช่อง 7
* 7416 (2536 - 2537) ช่อง 7
* พักยก (2537 - 2538) ช่อง 9
* คู่สร้างคู่สม (2539 - 2541) ช่อง 5
* 07 โชว์ (2540 - 2553) ช่อง 7 
* 7 กะรัต (2542 - 2543) ช่อง 7
* รักเกินร้อย (2542 - 2544) ช่อง ITV
* จันทร์เจ้าของ (2545 - 2549) ช่อง 7
* วันสุดท้าย (2546 - 2549) ช่อง 9 (โมเดิร์นไนน์ทีวี) และช่อง 7 HD
* เช้าสวย...วันใส (2547 - 2548) ช่อง 7
* โมโชว์ (2547 - 2548) ช่อง 9 (โมเดิร์นไนน์ทีวี)
* จันทร์พันดาว (2549 - 2561) ช่อง 7 HD
* สุริวิภา (2550 - 2555) ช่อง 9 (โมเดิร์นไนน์ทีวี)
* คริส ดีลิเวอรี่ (2550 - 2557) ช่อง 5 HD
* คืนนี้ วันนั้น (2551 - 2552) ช่อง 5
* เหนือชั้นพันแปลก (2552) ช่อง 5
* ธรรมเสน่ห์ (2553) ช่อง 9 (โมเดิร์นไนน์ทีวี)
* กิ๊กดู๋ (2553 - 2560/2562 - 2564) ช่อง 7 HD และช่อง PPTV36 (ผลิตร่วมกับ ทริปเปิ้ล ทู) ปรับแยกเป็น 3 รายการ
* กิ๊กดู๋ สงครามเพลงเงินล้าน (2555 - 2561) ช่อง 7 HD (ผลิตร่วมกับ ทริปเปิ้ล ทู)
* กิ๊กดู๋ สงครามเพลงเงาเสียง (2560 - 2561) ช่อง 7 HD (ผลิตร่วมกับ ทริปเปิ้ล ทู)
* กิ๊กดู๋ ซุปตาร์เงินล้าน (2561) ช่อง 7 HD
* *[[กิ๊กดู๋ ท้าเงาเสียง]]* ( 2 กันยายน 2559 - 2560) แอปพลิเคชัน AIS Play (ผลิตร่วมกับ ทริปเปิ้ล ทู)
* พราว ไนท์ (2556 - 2557) ช่อง MCOT HD
* แปลกจริง อินเจแปน (2557) ช่อง 5 HD
* Sofa So Good (2557) ช่องไทยรัฐทีวี HD
* English Delivery (2558) ช่อง 5 HD
* โสภาพลาซ่า (2558) ช่อง 7 HD
* มหัศจรรย์แห่งรัก (2558) ช่องวัน (วาไรตี้โชว์ลิขสิทธิ์ของ Endemol)
* Perspective (2558 - ปัจจุบัน) ช่อง 9 MCOT HD (ผลิตร่วมกับ แบล็คดอท)
* กับข้าวแม่ (2558 - 2559) ช่องไทยรัฐทีวี
* *[[The Hidden Songs ร้อง เรื่อง ลับ]]* (2561) แอปพลิเคชัน Line TV*
* [[นกรู้]] (2563) ช่อง อมรินทร์ทีวี
* [[กว่าจะโต]] (2563 - 2564) ช่อง ALTV (ผลิตร่วมกับแบล็คดอท)

==== ทอล์คโชว์ข่าว ====
* [[วาทีขยี้ข่าว]] (2558 - 2559) ช่อง[[สปริงนิวส์]]

==== ซิทคอมเกมโชว์ ====
* [[สับขาหลอก (รายการโทรทัศน์)|สับขาหลอก]] (2559 - 2560) ช่อง 7 HD (ผลิตร่วมกับ ทริปเปิ้ล ทู)

==== วาไรตี้โชว์ซิตคอม ====
* [[กลมกิ๊ก]] (2551 - 2558) ช่อง 5 HD (ผลิตร่วมกับ ทริปเปิ้ล ทู)

==== วาไรตี้คอเมดี้โชว์ ====
* [[ยุทธการขยับเหงือก]] (2532 - 2540 / 2562 - 2563) ช่อง 5 และ ช่อง ONE 31 
* [[ขบวนการจี้เส้น]] (2537 - 2541) ช่อง 7
* [[ฮา 7 ดาว]] (2539 - 2541) ช่อง 7
* [[ก๊วน กวน ยิ้ม]] (2540 - 2543)
* [[ผ่าง ผ่าง โชว์]] (2544 - 2547) ช่อง 5
* [[บางกอก บางกอก]] (2547) ช่อง 5
* [[ขบวนการขยับปอด]] (2548) ช่อง 5

==== รายการวันหยุดนักขัตฤกษ์ ====
* [[น้ำแข็งใส่น้ำหวาน]] (2527 - 2539)
* [[วิก 07|วิก 07 กะพริบวันหยุด]] ช่อง 7 (2533 - 2535)
* [[สุริยาแก้มแดง]] (2537 - 2542)
* [[สุริวิภา ฮอลิเดย์]] (2553 - 2555) ช่อง 9 (โมเดิร์นไนน์ทีวี)
* [[พราว ฮอลิเดย์]] (2555 - 2558) ช่อง 9 (โมเดิร์นไนน์ทีวี หรือ MCOT HD) 
* [[จันทร์พันดาว|จันทร์พันดาว สเปเชี่ยล]] (2555 - 2557) ช่อง 7 HD
* [[กระบี่มือหนึ่ง อึ้ง ทึ่ง โชว์]] (2559) ช่อง 7 HD (ผลิตร่วมกับ ทีวีบูรพา)
* [[กิ๊กดู๋|กิ๊กดู๋ ฮอลิเดย์]] (2557 - 2561) ช่อง 7 HD (ผลิตร่วมกับ ทริปเปิ้ล ทู)

==== สารคดี ====
* *'คนค้นฅน** (2546 - 2568) ช่อง 9 MCOT HD (ผลิตร่วมกับ ทีวีบูรพา)
* **กบนอกกะลา''' (2547 - 2561, 2565 - ปัจจุบัน) ช่อง 9 MCOT HD/อมรินทร์ทีวี และ True4U (รีรัน) (ผลิตร่วมกับ ทีวีบูรพา)
* หลุมดำ (2548 - 2550) ช่อง 9 (โมเดิร์นไนน์ทีวี) (ผลิตร่วมกับ ทีวีบูรพา)
* จุดเปลี่ยน (2550 - 2551) ช่อง 9 (โมเดิร์นไนน์ทีวี) (ผลิตร่วมกับ ทีวีบูรพา)
* อาโนเวชั่น สิ่งประดิษฐ์ อาทิตย์อุทัย (2558 - 2559) ช่อง 9 MCOT HD (ผลิตร่วมกับ ทีวีบูรพา)
* เจ๊รู้ สรรหามาเล่า (2557 - 2558) ช่อง พีพีทีวี เอชดี 36 (ผลิตร่วมกับ ทีวีบูรพา)
* ฅนกู้ภัย (2557 - 2558) ช่อง พีพีทีวี เอชดี 36 (ผลิตร่วมกับ ทีวีบูรพา)
* วัฒนธรรมยั่วน้ำลาย (2558) ช่อง พีพีทีวี เอชดี 36 (ผลิตร่วมกับ ทีวีบูรพา)
* หลงเทศกาลโลก (2558) ช่อง 9 MCOT HD (ผลิตร่วมกับ ทีวีบูรพา)
* กระบี่มือหนึ่ง (2553 - 2559) ช่อง 7 HD (ผลิตร่วมกับ ทีวีบูรพา)
* คุยกันลั่นบ้าน (2559) ช่อง ไทยพีบีเอส HD
* อาโนเวชั่น ช่วยชาติ (2559) ช่อง 9 MCOT HD (ผลิตร่วมกับ ทีวีบูรพา)
* คนมันส์พันธุ์อาสา (2559 - 2564) ช่อง 9 MCOT HD/ไทยรัฐทีวี (ผลิตร่วมกับ ทีวีบูรพา และ ปตท.)
* D-มีดี (2564) ช่อง 5 HD (ผลิตร่วมกับ กสทช., กทปส., มหาวิทยาลัยธุรกิจบัณฑิตย์)

#### เรียลลิตี้โชว์
* หลุดโลกไปเลย (2537 - 2539)
* กล้าดี (2548 - 2549) ช่อง 5
* พ.ศ. พอเพียง (2550) ช่อง 5
* เกมนี้เพื่อเธอ (2550) ช่อง 5
* คิดข้ามเมฆ (2552) ช่อง 9 (โมเดิร์นไนน์ทีวี) (ผลิตร่วมกับ ทีวีบูรพา)
* ต้องกล้า (2553 - 2554) ช่อง 9 (โมเดิร์นไนน์ทีวี)
* ดี แอมบาสเดอร์ (2554) ช่อง 3
* The Expert ปรากฏการณ์ปลุกฝัน (2556 - 2557) ช่อง 5 (ผลิตร่วมกับ โซลิด เอนเตอร์เทนเม้นท์)
* ทัวร์ไม่กลัวฝรั่ง (2556 , 2558) ช่อง ไทยพีบีเอส
* SME มีตังค์เยอะ (2556) ช่อง 5
* Martial Warrior ชิงฝัน แอ็กชั่นสตาร์ (2557) ช่อง 7 HD
* ร้องสู้ไฟ Keep Your Light Shining Thailand (2557) ช่อง 7 HD (ผลิตร่วมกับ คอนเทนต์ แล็บ)
* เพชรดารา สู้ฝัน ปั้นดาว (2558 - 2559) ช่องไทยรัฐทีวี HD
* Voice Master เสียงสื่อคิด (2559) ช่องวอยซ์ทีวี
* มาลัยไฟท์เตอร์ (2565) ช่อง 7 HD
* ไมค์คู่ ไม่รู้ใคร The Featuring Show (2565) ช่อง 7 HD

#### เรียลลิตี้โชว์สำหรับเด็ก
* อัจฉริยะระฟ้า (2558) ช่องไทยพีบีเอส HD

#### เรียลลิตี้โชว์สำหรับอาหาร
* เชฟชนเชฟ (2559 - 2560) ช่องไทยพีบีเอส HD

#### การประกวด
* คอนเสิร์ต คอนเทสต์ (2529 - 2531) ช่อง 5
* ตัวต่อตัว (2537)
* ดาวประจำเมือง (2558 - 2559) ช่อง 8

#### ละครเวที
* วิก 07 (2530 - 2538) ช่อง 7
* ลิเก 5 ดาว (2539 - 2543) ช่อง 7

### ละครโทรทัศน์

### ละครชุด

### ซิตคอม

### ละครเวที

## บริษัทในเครือ
* แอนิเมชั่น อินเตอร์เนชั่นแนล (ประเทศไทย) (AI Thailand)
* จูเวไนล์ (ชื่อเดิม: สตูดิโอแอคทีฟ, ครีเอทีฟ โมจิโต้)

## อ้างอิง


หมวดหมู่:บริษัทผลิตรายการโทรทัศน์ของไทย
หมวดหมู่:บริษัทไทยที่ก่อตั้งในปี พ.ศ. 2522